Pijet Refleksi
Pijet Refleksi inggih menika pengobatan ingkang dipunayahipara ahli pijet kanthi cara mijetwonten ing otot telapak tangan utawi telapak sikil kanthi teratur. Refleksi gadhah pangertosan inggih menika gerakan wonten ing otot. Dasar pamikir pengobatan pijat refleksi Pijet refleksi inggih menika jenis terapi ingkang dipunlampahi mawi mijit wonten ing perangan badan tartamtu. Utamanipun telapakan tangan, telapakan suku, lan kuping. Wonten ing panaliten nedahaken bilih  pijet refleksi menika efektif kangge ngirangi raos nyeri, relaksasi  ugi nglancaraken sirkulasi rah. Menawi badhe pijet menika boten kedah tindak dhateng tukang pijet. Pijet refleksi menika saged dipunlampahi piyambak wonten pundi kemawon menawi sampun ngerti titik-titik pusatipun.

Pengobatan refleksi ingkang dipunlampahi para ahli menika kanthi cara mijet bagian otot wonten ing telapakan tangan utawi telapakan suku kanthi teratur. Refleksi piyambak nggadahi artos gerakan wonten ing otot. Dasaripun pengobatan pijat refleksi inggih menika lancaripun rah  wonten ing otot menika saged mbiyantu ngilangaken gangguan ingkang nyebabaken dados penyakit. Awit saking menika titik pusat aliran rah ingkang wonten ing telapakan tangan saha telapakan suku menika kedah dipun pijet supados aliran rahipun menika saged lancar.

Pijet refleki menika ugi saged ngaktifaken syaraf kanthi pijetan ingkang rutin, ingkang dipijet biasanipun telapakan tangan kalihan telapakan suku kanngge ndeteksi simpul-simpul syaraf. Penyakit penyakit ingkang saged dipuntambani mawi pijet refleksi inggih menika pegel-pegel, darah rendah, darah tinggi, migren, sesek, jantung, alergi asrep, gula, asam urat, prostat, ginjel, ambeien, lever, kangker payudara. 

pijet refleksi ingkang dipunlampahi wonten ing bagian tangan saha suku menika saged ngirangi raos ndredeg, ngirangi raos kesel sarta ningkataken relaksasi ingkang saged ndadosaken tilem menika saged kepenak. salajengipun saged ngilangaken raos mumet, menawi panjenengan ngraosaken mumet amargi stres panjenengan saged nglampahi pijet refleksi piyambak.  pijet refleksi ugi salah sawijining cara ngirangi stres ingkang efektif.

Pijet refleksi menika boten kedah nggadahi keahlian khusus. Tukang pijet biasanipun sampun ahli mangertosi simpul-simpul syaraf. Saking titik-titik syaraf kala wau saged mari penyakitipun menawi dipijet. Tukang pijet biasanipun nglampahi deteksi awal rumiyin kalihan pasien ingkang badhe pijet. Deteksi menika perlu, amargi supados mangertosi titik-titik simpul wonten pundi kinten-kinten aliran rah ingkang kirang lancar. Menawi sampun ketemu lajeng dipunpijet.

Metode sanesipun inggih menika mawi tusuk jari, terapi pasir elektrik, lan ngginakaken ramuan obat tradisional. Menika gumantung kalihan deteksi penyakitipun. Tukang pijet boen kathah ingkang ngginakaken ramuan. Tukang pijet biasanipun ndamel ramuan menika menawi kanthi pijet menika taksih dipunraos kirang.  pijet refleksi ugi salah sawijining cara ngirangi stres.

Daftar Pustaka 
Endraswara, Suwardi. 2010.Folklor Jawa. Jakarta:Penaku